KDE BATÉRIE BÝVAJÚ
Bol raz jeden stromček,

pri stromčeku domček, 

v tom domčeku izbička, 
kde býval Janko a jeho malá sestrička.

Uprostred izbičky stále malá stolička,

a na tej stoličke sedela malá plyšová opička.

A opička Erička dobré srdce mala,

vo svojom brušku batériu Eleonóru bývať nechala.

Eleonóra bola šťastnou batériou, 

lebo s malou opičkou sa hrávala Jankova sestrička Anička.

Ráno si ju do škôlky brávala

a večer s ňou v náručí zaspávala.

A Erička, keď Anička poslúchala,

za odmenu jej zaspievala.

A tak spolu žili, radi sa mali,

Erička s Aničkou sa vždy počúvali.

No tak ako lístie na jeseň opadáva,

tak sa aj Eleonóra čoraz slabšou stáva.

Raz ráno, keď už slnko vychádzalo,

Eričke sa už spievať nedalo.

Anička ju hladkala, mojkala,

no nič nepomáhalo.

„Neboj sa, Anička,

Erička sa vylieči!“

povedala mamička.

Len batériu treba vymeniť.

„Neboj sa, ja ju pôjdem hneď kúpiť!“

A tak Erička novú energiu dostala

a novú susedku hneď mala.

ale Eleonóra smutná bola,

lebo na trávniku ležať zostala.

A tak sa striedal deň s nocou a noc s dňom

a Eleonóra ležala na trávniku pred starým pňom.

I smiali sa spolu i plakali,

no najviac čo bude s prírodou sa báli. 

No raz bolo to už tak podvečer,

nejaký človek okolo nej prešiel.

I zastavil sa pri nej

a opýtal sa.

Ktože ťa tu takto odhodil,

namiesto toho, aby ťa do koša pre batérie zahodil?

Jankova sestrička Anička

Ach, Anička, veď tu ja poznám,

poviem jej, čo na srdci mám.

A teba teraz na miesto dám.

Ach, ďakujem Vám.

Anička, Anička, prečo si batériu Eleonóru na zem vyhodila?

Vari nevieš, že si tým prírode uškodila?

Prepáč ujo Jožo, ja som nevedela kam ju vyhodiť mám,

myslela som si, že trávička bude rada, keď jej ju nechám.

Ale veď na to slúžia špeciálne koše,

ktoré batérie unesú,

až kým ich smetiari neodvezú.

Tie koše špeciálne označené bývajú

a novú nádej batériám dávajú,

zo starých nové sa stávajú.

Aha, už si spomínam.

Presne tak.

A jedno ponaučenie z tejto básne plynie:

že prírodu treba chrániť,

lebo ju môžeme rýchlo stratiť.

Aj obyčajná batéria pomôcť môže,

ale aj veľkú škodu narobiť,

keď nevieš, kam ju máš vyhodiť.
